messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Praegu on see maja väga armetus olukorras, aknad kinni löödud, aeda ka ümber ei ole. Maja saatuse üle on aga pikalt räägitud. Vahepeal oli idee anda Poska maja neli pühilaste kogudusele, siis taheti üle anda sihtasutusele, kes oli valmis tegema seal remondi ja jäädvustama ka Poska mälestust. Abilinnapea Rein Langi sõnul ei olnud aga siiski kindlust, et ka niiviisi maja korda saab. Täna tehti põhimõtteline otsus, et muinsuskaitse all olev maja sellises kohas ja sellise ajaloolise isiku valduses olnuna võiks saada Tallinna esindushooneks, kus oleks jäädvustatud Jaan Poska kui mitte ainult Tallinna vaid kogu Eesti jaoks ajalooliselt olulise isiku mälestus. Juba järgmise aasta linna eelarvesse planeeritakse Poska maja restaureerimiseks raha. Ka ehitustööd võiksid alata järgmisel aastal. Täna anti hoone üle kesklinna valitsuselt kultuuriväärtuste ametile, kes teeb seal ekspertiisi, et saada teada, mis seisus praegu maja on ja millisesse seisu ta viia tuleks. Kui palju see aga maksma läheb? Abilinnapea Rein Lang. Täna tõesti väga raske öelda, tähendab ma ise millegipärast kardan, et see läheb kuskile sinna seitsme-kaheksa miljoni kanti, et kui ta ikkagi nagu niimoodi teha, nagu ta peaks olema. Nüüd järgmine küsimus on kohe, et see, kas see maksumaksjale nagu ikkagi on väga otstarbekas, et ma arvan, et peale selle kapitalikulu tegemist, selle maja ülalpidamine on võimalik nüüd ilma ilma maksumaksjate toetuseta, sellepärast et juba täna on meil avaldanud tohutu hulk kõikvõimalikke institutsioone, soovi just nimelt Poskale kuuluvas majas oma esindusüritusi läbi viia. Nii et tõenäoliselt maja ise majandajaks ennast ilusasti ära, aga Tallinn peaks nagu selle korda tegema.
messages: user
messages: Tallinna linnavalitsus otsustas korda teha Kadriorus asuva Poska maja.
messages: assistant